Brisbane Roar Football Club

O Brisbane Roar FC é un club de fútbol de Australia, fundado no ano 2005.
 Historia 

Tras o anuncio da creación dun novo campionato de liga, coñecido como A-League, varios empresarios da cidade de Brisbane decidiron impulsar a candidatura dun equipo que disputase a máxima competición. O consorcio que encabezaba a proposta chamábase Queensland Lions Soccer Club, nome inspirado nun club que xogou na National Soccer League desde 1977 ata 1988. En marzo de 2005, a empresa foi unha das oito elixidas para dirixir unha franquía na nova liga.

Inicialmente o equipo chamouse Queensland Roar, e con ese nome xogou as primeiras catro tempadas da liga. Tras realizar un papel mediocre nas súas dúas primeiras tempadas (sexto e quinto posto), Roar soubo reforzarse contratando xogadores como Craig Moore (Newcastle United) e Danny Tiatto (Leicester City) entre outros, cos que aspirar a cotas máis altas. Na tempada 2007-2008 terminou cuarto e chegou á final preliminar polo título, onde caeu ante os eventuais vencedores Newcastle Jets. En 2009 terminou terceiro e correu a mesma sorte na fase final.

 Uniforme 
 Uniforme titular: camiseta laranxa, pantalón granate e medias laranxas.
 Uniforme alternativo: camiseta branca, pantalón laranxa e medias brancas.

Durante as primeiras tempadas o uniforme era camiseta laranxa e pantalóns azuis, en homenaxe ás orixes holandesas de Queensland Lions, aínda que Brisbane Roar non ten ningún vínculo étnico. De feito, Brisbane Roar mantén sinais de identidade da antiga franquía, como o león no escudo.

A empresa Reebok encárgase dos deseños da vestimenta, mentres que o patrocinador é The Coffee Club, unha franquía australiana de cafeterías.

 Estadio 

Brisbane Roar disputa os seus partidos como local en Lang Park, coñecido por razóns de patrocinio como Suncorp Stadium. Ademais de albergar partidos de fútbol, fai ás veces de campo de rugby. Dispón de capacidade para 52.500 persoas.

 Xogadores 

 Cadro de xogadores da tempada 2011/2012 



 Véxase tamén 
 Ligazóns externas 
 Páxina web oficial de Brisbane Roar FC

Categoría:Equipos da A-League